2019. gada 8. janvārī Noteikumi Nr. 6

Rīgā (prot. Nr. 1 15. §)

**Grozījumi Ministru kabineta 2010. gada 29. jūnija noteikumos Nr. 598 "Noteikumi par kārtību, kādā ved mantiskā ieguldījuma vērtētāju sarakstu, un vērtētājiem izvirzāmām prasībām"**

Izdoti saskaņā ar

Komerclikuma 154. panta 1.1 daļu

Izdarīt Ministru kabineta 2010. gada 29. jūnija noteikumos Nr. 598 "Noteikumi par kārtību, kādā ved mantiskā ieguldījuma vērtētāju sarakstu, un vērtētājiem izvirzāmām prasībām" (Latvijas Vēstnesis, 2010, 109. nr.) šādus grozījumus:

1. Papildināt noteikumus ar 3.1 punktu šādā redakcijā:

"3.1Fizisko personu neiekļauj sarakstā, ja tā jau ir iekļauta sarakstā kā juridiskas personas nodarbināta fiziskā persona, kura atbilst šo noteikumu 3. punktā noteiktajām prasībām."

2. Izteikt 4. punkta ievaddaļu un 4.1. apakšpunktu šādā redakcijā:

"4. Fiziskā persona iesniedz pieteikumu Uzņēmumu reģistrā, norādot šo noteikumu 10.1., 10.2. un 10.3. apakšpunktā minētās ziņas. Pieteikumam pievieno attiecīgi apliecinātas šādu dokumentu kopijas:

4.1. sertifikāta kopiju, ja persona atbilst šo noteikumu 3.1. apakšpunktā noteiktajām prasībām un sertifikāts nav publiskots;".

3. Izteikt 8. punkta ievaddaļu šādā redakcijā:

"8. Juridiskā persona iesniedz pieteikumu Uzņēmumu reģistrā, norādot šo noteikumu 11.1. un 11.2. apakšpunktā minētās ziņas, kā arī 10.1., 10.2. un 10.3. apakšpunktā minētās ziņas par katru nodarbināto vērtētāju. Pieteikumam pievieno:".

4. Izteikt 10.3. apakšpunktu šādā redakcijā:

"10.3. vērtēšanas jomu:

10.3.1. nekustamais īpašums;

10.3.2. tehnoloģiskās iekārtas un aprīkojums;

10.3.3. transportlīdzekļi;

10.3.4. lauksaimniecības tehnika;

10.3.5. intelektuālais īpašums;

10.3.6. komersanta darbība (bizness);

10.3.7. meži;

10.3.8. antikvārie, mākslas priekšmeti;

10.3.9. cita."

5. Izteikt V nodaļas nosaukumu šādā redakcijā:

"**V. Saraksta grozīšana**".

6. Izteikt 19. punktu šādā redakcijā:

"19. Ja šo noteikumu 10. vai 11. punktā minētajās ziņās radušās izmaiņas, persona septiņu darbdienu laikā pēc izmaiņu rašanās iesniedz pieteikumu Uzņēmumu reģistrā, norādot ziņas par izmaiņu būtību un jaunās ziņas, kas norādāmas sarakstā par mantiskā ieguldījuma vērtētāju."

7. Svītrot 23., 24., 25. un 26. punktu.

8. Svītrot 29. punktā skaitli un vārdu "(5. pielikums)".

9. Izteikt 30.1. apakšpunktu šādā redakcijā:

"30.1. Uzņēmumu reģistrā ir iesniegts pieteikums fiziskas personas izslēgšanai no saraksta vai pieteikums juridiskās personas nodarbinātā vērtētāja izslēgšanai no saraksta, kurā norādītas šo noteikumu 10.1. un 10.2. apakšpunktā noteiktās ziņas par attiecīgo mantiskā ieguldījuma vērtētāju, kuru piesaka izslēgšanai no saraksta;".

10. Izteikt 31.1. apakšpunktu šādā redakcijā:

"31.1. Uzņēmumu reģistrā ir iesniegts attiecīgs pieteikums un tajā par attiecīgo juridisko personu, kuru piesaka izslēgšanai no saraksta, norādītas šo noteikumu 11.1. un 11.2. apakšpunktā minētās ziņas;".

11. Svītrot 36. punktu.

12. Svītrot 1., 2., 3., 4., 5., 6., 7. un 8. pielikumu.

Ministru prezidents Māris Kučinskis

Tieslietu ministrs Dzintars Rasnačs